<classify> WAZIRI Mkuu, Kassim Majaliwa amekagua maendeleo ya ujenzi wa ofisi za wizara na kuwaagiza wakandarasi wanaofanya kazi hiyo kukamilisha kazi mapema ili ikifika Februari mosi, 2019, makatibu na mawaziri wahamie ofisi hizo.Waziri Mkuu alikagua maendeleo ya ujenzi wa wizara zote 24 zinazojenga ofisi zake katika Mji wa Serikali ulioko kilometa saba kutoka Dodoma Mjini, jana. Ongezeni kasi ya ujenzi kwa kuongeza wafanyakazi, ninataka ifikapo Februari mosi, mwakani basi makatibu na mawaziri wawe wameshahamia kwenye ofisi zao hapa, alisema Majaliwa.Aidha, Majaliwa amewataka wakandarasi wanaojenga ofisi hizo kujenga usiku na mchana ili kumaliza kwa wakati na kuepuka mvua kabla hazijaanza kunyesha. Ninawaagiza kujenga usiku na mchana, ungeni umeme, kama umeme hakuna wekeni majenereta, ninachotaka ni kuona kuwa majengo yanakamilika na wizara zinahamia ifikapo Februari mosi, alisema.Pia Majaliwa amewaagiza mawaziri na makatibu wakuu, kusimamia na kufuatilia kwa karibu utekelezaji wa miradi hiyo ili ujenzi wake uharakishwe na kukamilishwa kwa wakati. Aidha, amewataka wakandarasi kuhakikisha wanaajiri vijana wengi wa Dodoma na kuwa kwa kufanya hivyo kutasaidia vijana kupata ujuzi, ajira na kutumia muda wao kufanya kazi.Ajirini vijana wengi wa hapa Dodoma, kwa kufanya hivyo mtakuwa mmesaidia mambo matatu, kwanza kutoa ajira kwa vijana wetu hivyo kupata kipato, lakini pia watapata utaalamu kwani watajifunza jambo pindi mradi unapokuwa umekamilika hivyo kwenda kufanya shughuli zao, alisema. Aliongeza, pia utawafanya vijana wetu wasitumie vibaya muda wao, bali wao watautumia kwa kufanya kazi hivyo kuunga mkono kauli ya Rais John Magufuli ya Hapa Kazi tu.Aidha, Majaliwa amewataka vijana wanaofanya vibarua na ufundi katika maeneo hayo ya mradi kujenga uaminifu katika kazi ili kupewa kazi katika maeneo mengine. Kutokana na kubaini kuwa baadhi ya wakandarasi hawaendi na kasi inayotarajiwa na serikali, ameamua kuitisha kikao cha mawaziri wote na makatibu wakuu wote leo saa 5 asubuhi ili waeleze kazi hiyo itakamilishwa lini.Nimekagua maeneo yote na kukuta baadhi ya wakandarasi wanatakiwa kujenga majengo ya wizara nne hadi tano. Sijaridhika na baadhi ya kazi, nimeitisha kikao cha mawaziri wote kesho ili tuangalie ni mkandarasi yupi anaweza kumudu hii kazi, alisema Waziri Mkuu. Nimebaini kuna tatizo kubwa la upatikanaji wa vifaa vya ujenzi kama kokoto, nondo, matofali na kikao cha kesho kitahusisha mawaziri, makatibu wakuu, viongozi wa mkoa na Jiji la Dodoma, wakandarasi wote ili tukubaliane kazi hii inaisha lini, alisema.Akitoa mfano, alisema wajasiriamali wanaotengeneza matofali Dodoma wako wengi, lakini matofali yao yako chini ya kiwango, kwa hiyo wanatakiwa watu wa kutengeneza matofali mengi yenye uimara. Tuna ujenzi wa wizara 24, tunataka matofali imara siyo yale ambayo ukilishika tu, mchanga unamomonyoka, alisisitiza. Akisisitiza uharaka wa kazi hiyo, Waziri Mkuu alisema kazi hiyo ina malengo maalumu na inatakiwa ikamilike haraka sana.Tarehe ya mwisho ya kukamilisha ujenzi iliyotolewa na Mheshimiwa Rais ilikuwa Desemba 31, mwaka huu lakini kuna sababu zimetajwa kukwamisha ujenzi huo zikiwemo mvua na uhaba wa kokoto, alisema. Hata hivyo, Waziri Mkuu amesifu kazi nzuri iliyofanywa kwenye Ofisi ya Mwanasheria Mkuu, Utumishi, Ujenzi, Katiba na Sheria, Maji na Elimu. Kazi hizo zimefanywa na wakandarasi ambao ni Magereza, Suma JKT,  <topic>: KITAIFA 